title: 2007/875/EZ: Odluka Komisije od 18. prosinca 2007. o izmjeni Odluke br. 2119/98/EZ Europskog parlamenta i Vijeća te Odluke 2000/96/EZ u pogledu zaraznih bolesti navedenih u tim odlukama (priopćena pod brojem dokumenta C(2007) 6355)  Tekst značajan za EGP

text:
               15/Sv. 012

               HR

               Službeni list Europske unije

               110

         32007D0875

               L 344/48

               SLUŽBENI LIST EUROPSKE UNIJE

               18.12.2007.

      ODLUKA KOMISIJE

   od 18. prosinca 2007.
   o izmjeni Odluke br. 2119/98/EZ Europskog parlamenta i Vijeća te Odluke 2000/96/EZ u pogledu zaraznih bolesti navedenih u tim odlukama
   (priopćena pod brojem dokumenta C(2007) 6355)
   (Tekst značajan za EGP)
   (2007/875/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Odluku br. 2119/98/EZ Europskog parlamenta i Vijeća od 24. rujna 1998. o osnivanju mreže za epidemiološki nadzor i kontrolu zaraznih bolesti u Zajednici (1), a posebno njezin članak 3. točku (a),
   budući da:

               (1)

               Odlukom br. 2119/98/EZ predviđa se uspostavljanje mreže na razini Zajednice kojom bi se promicala suradnja i koordinacija u pogledu prevencije i kontrole određenih kategorija zaraznih bolesti iz te Odluke.

               (2)

               Odlukom Komisije 2000/96/EZ od 22. prosinca 1999. o zaraznim bolestima koje treba postupno obuhvatiti mrežom Zajednice prema Odluci br. 2119/98/EZ Europskog parlamenta i Vijeća (2), navode se određene zarazne bolesti koje treba obuhvatiti epidemiološkim nadzorom u mreži Zajednice uspostavljene na temelju Odluke br. 2119/98/EZ.

               (3)

               Nedavno je došlo do pojave novih vrsta zaraznih bolesti i otkrivanja novih mikroorganizama koji mogu ugroziti javno zdravlje. Teški akutni respiratorni sindrom (SARS) pojavio se 2003. i otada se smatra mogućom ozbiljnom prijetnjom po javno zdravlje. Visoko patogeni i nisko patogeni virusi ptičje gripe predstavljaju ozbiljan rizik za pojedince i razvoj prema mogućoj pandemiji gripe. Nedavno je u državama članicama Europske unije i zemljama izvan Europe zabilježen porast infekcije virusom zapadnog Nila, što predstavlja ozbiljan rizik za javno zdravlje. Ljudi se uglavnom zaraze ubodom komarca iako je dokumentirana infekcija tijekom transfuzije krvi i presađivanja organa, kao i prijenos infekcije na plod preko posteljice.

               (4)

               Priloge Odlukama br. 2119/98/EZ i br. 2000/96/EZ stoga bi trebalo izmijeniti kako bi obuhvatili teški akutni respiratorni sindrom (SARS), ptičju gripu kod ljudi i infekciju virusom zapadnog Nila.

               (5)

               Novi Međunarodni zdravstveni pravilnik (2005.) stupio je na snagu 16. lipnja 2007. i više nije ograničen na određene vrste bolesti, već obuhvaća sve izvanredne situacije u području javnog zdravlja koje predstavljaju međunarodnu opasnost, a koje su kao takve utvrđene na temelju instrumenta navedenog u Prilogu 2. Pravilniku. Stoga je primjereno izmijeniti Prilog Odluci 2119/98/EZ.

               (6)

               Mjere predviđene ovom Odlukom u skladu su s mišljenjem Odbora osnovanog člankom 7. Odluke 2119/98/EZ,

         DONIJELA JE OVU ODLUKU:
   Članak 1.
   Prilog Odluci br. 2119/98/EZ mijenja se u skladu s Prilogom I. ovoj Odluci.
   Članak 2.
   Prilog I. Odluci 2000/96/EZ mijenja se u skladu s Prilogom II. ovoj Odluci.
   Članak 3.
   Ova je Odluka upućena državama članicama.

      Sastavljeno u Bruxellesu 18. prosinca 2007.

            Za Komisiju

         Markos KYPRIANOU

            Član Komisije

      (1)  SL L 268, 3.10.1998., str. 1. Odluka kako je zadnje izmijenjena Uredbom (EZ) br. 1882/2003 (SL L 284, 31.10.2003., str. 1.).

      (2)  SL L 28, 3.2.2000., str. 50. Odluka kako je izmijenjena Odlukom 2003/542/EZ (SL L 185, 24.7.2003., str. 55.).
   PRILOG I.
   Prilog Odluci br. 2119/98/EZ mijenja se kako slijedi:

               1.

               Osma alineja zamjenjuje se sljedećim:

                           „—

                           Zarazne bolesti koje mogu dovesti do mogućih izvanrednih situacija od međunarodnog značaja utvrđene sukladno Prilogu 2. Međunarodnom zdravstvenom pravilniku.”

               2.

               Posljednja alineja zamjenjuje se sljedećim:

                           „—

                           bolesti koje prenose kukci

                           —

                           zoonoze

                           —

                           druge zarazne značajne za javno zdravlje, uključujući bolesti koje su namjerno izazvane.”

         PRILOG II.
   Prilog I. Odluci 2000/96/EZ mijenja se kako slijedi:

               1.

               u točki 2.5.2. dodaju se sljedeći pojmovi:
               „Teški akutni respiratorni sindrom (SARS)”;

               2.

               u točki 2.5.3. dodaju se sljedeći pojmovi:
               „Ptičja gripa kod ljudi (Avian influenca)”;
               „Infekcija virusom zapadnog Nila”


title: 2000/754/EZ: Odluka Komisije od 24. studenoga 2000. o izmjeni Odluke 93/195/EEZ o uvjetima zdravlja životinja i veterinarskom certificiranju za ponovni ulazak registriranih konja za utrke, natjecanja i kulturna događanja nakon privremenog izvoza (priopćena pod brojem dokumenta C(2000) 3552)  Tekst značajan za EGP

text:
                  03/Sv. 42

                  HR

                  Službeni list Europske unije

                  63

            32000D0754

                  L 303/34

                  SLUŽBENI LIST EUROPSKE UNIJE

            ODLUKA KOMISIJE
      od 24. studenoga 2000.
      o izmjeni Odluke 93/195/EEZ o uvjetima zdravlja životinja i veterinarskom certificiranju za ponovni ulazak registriranih konja za utrke, natjecanja i kulturna događanja nakon privremenog izvoza
      (priopćena pod brojem dokumenta C(2000) 3552)
      (Tekst značajan za EGP)
      (2000/754/EZ)
      KOMISIJA EUROPSKIH ZAJEDNICA,
      uzimajući u obzir Ugovor o osnivanju Europske zajednice,
      uzimajući u obzir Direktivu Vijeća 90/426/EEZ od 26. lipnja 1990. o uvjetima zdravlja životinja kojima se uređuje premještanje i uvoz kopitara iz trećih zemalja (1), kako je zadnje izmijenjena Aktom o pristupanju Austrije, Finske i Švedske, a posebno njezin članak 19. točku ii.,
      budući da:

                  (1)

                  U skladu s Odlukom Komisije 93/195/EEZ (2), kako je zadnje izmijenjena Odlukom 2000/209/EZ (3), ponovni ulazak registriranih konja za utrke, natjecanja i kulturna događanja nakon privremenog izvoza ograničen je na konje koji se drže manje od 30 dana u trećoj zemlji.

                  (2)

                  Kako bi se pojednostavnilo sudjelovanje na Japan Cup i Hong Kong International Races za konje koji potječu iz Zajednice, navedeno razdoblje treba produljiti na manje od 90 dana.

                  (3)

                  Mjere iz ove Odluke u skladu su s mišljenjem Stalnog veterinarskog odbora,

            DONIJELA JE OVU ODLUKU:
      Članak 1.
      Odluka 93/195/EEZ mijenja se kako slijedi:

                  1.

                  Šesta alineja dodaje se članku 1. kako slijedi:

                              „—

                              sudjelovali su u Japan Cup i Hong Kong International Races i udovoljavaju zahtjevima utvrđenima u zdravstvenom certifikatu u skladu s obrascem određenim u Prilogu VI. ovoj Odluci.”

                  2.

                  Prilog ovoj Odluci dodaje se kao Prilog VI.

            Članak 2.
      Ova je Odluka upućena državama članicama.

         Sastavljeno u Bruxellesu 24. studenoga 2000.

               Za Komisiju

            David BYRNE

               Član Komisije

         (1)  SL L 224, 18.8.1990., str. 42.

         (2)  SL L 86, 6.4.1993., str. 1.

         (3)  SL L 64, 11.3.2000., str. 22.

         PRILOG

               „PRILOG VI.
               ZDRAVSTVENI CERTIFIKAT

                  za ponovni ulazak registriranih konja koji su sudjelovali na Japan Cup i Hong Kong International Races nakon privremenog izvoza kraćeg od 90 dana

               Certifikat br.: …
               Treća zemlja izvoza: JAPAN (1), HONG KONG (1)

               Nadležno ministarstvo: MINISTARSTVO POLJOPRIVREDE
               I.   Identifikacija konja

                           (a)

                           Broj identifikacijskog dokumenta: …

                           (b)

                           Ovjereno po: … (Ime nadležnog tijela vlasti)

                     II.   Podrijetlo konja

               Konj se mora poslati iz: … (Mjesto iz kojeg se otprema)
               u: … (Mjesto odredišta)
               zrakom: … (Navesti broj leta)
               Ime i adresa pošiljatelja: …
               Ime i adresa primatelja: …
               III.   Podaci o zdravstvenom stanju

               Ja, dolje potpisani, potvrđujem da gore opisan konj udovoljava zahtjevima iz točke III. podtočaka (a), (b), (c), (e), (f), (g) i (h) Priloga II. Odluci 93/195/EEZ i da ga se držalo na službeno odobrenom gospodarstvu pod službenim veterinarskim nadzorom od ulaska na državno područje Japana (1) ili Hong Konga (1) dana … (kraće od 90 dana) i tijekom spomenutog razdoblja je čuvan u odvojenoj staji izvan dodira s kopitarima nižeg zdravstvenog statusa, osim tijekom natjecanja.
               IV.   Konj će biti otpremljen u prijevoznom sredstvu koje je prethodno očišćeno i dezinficirano sredstvom za dezinfekciju koje je službeno priznato u Japanu (1) ili Hong Kongu (1).
               V.   Ova potvrda vrijedi 10 dana.

                           Datum

                           Mjesto

                           Pečat i potpis službenog veterinara (*)

                           Ime velikim tiskanim slovima i svojstvo.

            (1)  Prekrižiti nepotrebno.”

            (*)  Boja pečata i potpisa moraju biti različiti od boje tiska.


title: 98/734/EZ: Odluka Komisije od 30. studenoga 1998. o zajedničkom tehničkom propisu za kopnene pokretne satelitske zemaljske postaje (LMES) koje rade u frekvencijskim pojasevima 1,5/1,6 GHz (priopćena pod brojem dokumenta C(1998) 3695)  Tekst značajan za EGP

text:
               13/Sv. 047

               HR

               Službeni list Europske unije

               43

         31998D0734

               L 351/37

               SLUŽBENI LIST EUROPSKE UNIJE

               30.11.1998.

      ODLUKA KOMISIJE

   od 30. studenoga 1998.
   o zajedničkom tehničkom propisu za kopnene pokretne satelitske zemaljske postaje (LMES) koje rade u frekvencijskim pojasevima 1,5/1,6 GHz
   (priopćena pod brojem dokumenta C(1998) 3695)
   (Tekst značajan za EGP)
   (98/734/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu 98/13/EZ Europskog parlamenta i Vijeća od 12. veljače 1998. o telekomunikacijskoj terminalnoj opremi i opremi za satelitske zemaljske postaje, uključujući uzajamno priznavanje njihove sukladnosti (1), a posebno drugu alineju njezina članka 7. stavka 2.,
   budući da je Komisija donijela mjeru za određivanje vrste opreme za satelitske zemaljske postaje za koju je potreban zajednički tehnički propis, kao i povezanu izjavu o području primjene u skladu s prvom alinejom članka 7. stavka 2.;
   budući da treba donijeti odgovarajuće usklađene norme ili njihove dijelove za provedbu bitnih zahtjeva koji se trebaju pretvoriti u zajedničke tehničke propise;
   budući da je neophodno uvesti prijelazne mjere za opremu odobrenu prema nacionalnim propisima o homologaciji da bi se proizvođačima osigurao daljnji pristup tržištima;
   budući da je prijedlog podnesen Odboru za odobravanje telekomunikacijske opreme (ACTE) u skladu s člankom 29. stavkom 2.;
   budući da je zajednički tehnički propis koji treba donijeti ovom Odlukom u skladu s mišljenjem ACTE-a,
   DONIJELA JE OVU ODLUKU:
   Članak 1.
   1.   Ova se Odluka primjenjuje na opremu za satelitske zemaljske postaje obuhvaćenu usklađenom normom utvrđenom u članku 2. stavku 1.
   2.   Ovom se Odlukom utvrđuje zajednički tehnički propis za kopnene pokretne satelitske zemaljske postaje (LMES) koje rade u frekvencijskim pojasevima 1,5/1,6 GHz.
   Članak 2.
   1.   Zajednički tehnički propis uključuje usklađenu normu koju je pripremilo odgovarajuće normizacijsko tijelo i pritom, u mjeri u kojoj je to moguće, primijenilo bitne zahtjeve navedene u članku 17. Direktive 98/13/EZ. Upućivanje na normu navedeno je u Prilogu I.
   2.   Oprema za satelitske zemaljske postaje obuhvaćena ovom Odlukom u skladu je sa zajedničkim tehničkim propisom navedenim u stavku 1., ispunjava bitne zahtjeve navedene u članku 5. točkama (a) i (b) Direktive 98/13/EZ i ispunjava zahtjeve svih drugih primjenjivih direktiva, a posebno Direktiva Vijeća 73/23/EEZ (2) i 89/336/EEZ (3).
   3.   U tablici A u Prilogu II. navedene su granice neželjenih emisija iznad 1 000 MHz te izvan pojaseva od 1 626,5 MHz do 1 645,5 MHz i od 1 656,6 MHz do 1 660,5 MHz primjenjive do 1. lipnja 2002. U tablici B u Prilogu II. navedene su takve granice primjenjive od 1. lipnja 2002.
   Članak 3.
   Za opremu za satelitske zemaljske postaje obuhvaćenu člankom 1. stavkom 1. ove Odluke prijavljena tijela određena za provedbu postupaka navedenih u članku 10. Direktive 98/13/EZ upotrebljavaju ili osiguravaju uporabu usklađene norme navedene u Prilogu nakon priopćenja ove Odluke
   Članak 4.
   1.   Nacionalni propisi o homologaciji za opremu obuhvaćenu usklađenom normom navedenom u Prilogu prestaju se primjenjivati s učinkom od tri mjeseca nakon datuma donošenja ove Odluke.
   2.   Oprema za satelitske zemaljske postaje već odobrena prema takvim nacionalnim propisima o homologaciji može se nastaviti stavljati na tržište i u uporabu.
   Članak 5.
   Ova je Odluka upućena državama članicama.

      Sastavljeno u Bruxellesu 30. studenoga 1998.

            Za Komisiju

         Martin BANGEMANN

            Član Komisije

      (1)  SL L 74, 12.3.1998., str. 1.

      (2)  SL L 77, 26.3.1973., str. 29.

      (3)  SL L 139, 23.5.1989., str. 19.
   PRILOG I.

      Upućivanje na primjenjivu usklađenu normu

   Usklađena norma navedena u članku 2. ove Odluke je:
   Satellite earth stations and systems (SES);
   Land mobile satellite earth stations (LMES) operating in the 1,5/1,6 GHz frequency bands providing voice and/or data communications
   [Satelitske zemaljske postaje i sustavi (SES);
   Kopnene pokretne satelitske zemaljske postaje (LMES) koje rade u frekvencijskim pojasevima 1,5/1,6 GHz i omogućuju govorne i/ili podatkovne komunikacije]
   ETSI
   Europski institut za telekomunikacijske norme
   Tajništvo ETSI-ja
   TBR 44: svibanj 1998.
   (bez predgovora)

      Dodatne informacije

   Europski institut za telekomunikacijske norme priznat je u skladu s Direktivom Vijeća 83/189/EEZ (1).
   Gore navedena usklađena norma izrađena je prema mandatu izdanom u skladu s odgovarajućim postupcima iz Direktive Vijeća 83/189/EEZ.
   Puni tekst gore navedene usklađene norme može se dobiti na adresama:

                           Europski institut za telekomunikacijske norme

                           650, route des Lucioles

                           F-06921 Sophia Antipolis Cedex

                           Europska komisija

                           DG XIII/A/2 – (BU 31, 1/7)

                           Rue de la Loi/Wetstraat 200

                           B-1049 Bruxelles

         ili od bilo koje druge organizacije odgovorne za stavljanje na raspolaganje normi ETSI-ja, čiji se popis može naći na internetskoj adresi www.ispo.cec.be.

      (1)  SL L 109, 26.4.1983., str. 8.
   PRILOG II.
   TABLICA A

      Ograničenja neželjenih emisija iznad 1 000 MHz i izvan pojaseva od 1 626,5 MHz do 1 645,5 MHz i od 1 656,6 MHz do 1 660,5 MHz primjenjiva do 1. lipnja 2002.

               Frekvencijsko područje
               (MHz)

               S prijenosnom frekvencijom

               Bez prijenosne frekvencije

               Granični EIRP
               (dBpW)

               Širina pojasa mjerenja
               (kHz)

               Granični EIRP
               (dBpW)

               Širina pojasa mjerenja
               (kHz)

               1 000 do 1 525

               49

               100

               48

               100

               1 525 do 1 559

               49

               100

               17

               3

               1 559 do 1 600

               49

               100

               48

               100

               1 600 do 1 626

               74

               100

               48

               100

               1 626 do 1 626,5

               84

               3

               48

               100

               1 645,5 do 1 645,6

               104

               3

               57

               3

               1 645,6 do 1 646,1

               84

               3

               57

               3

               1 646,1 do 1 655,9

               74

               3

               57

               3

               1 655,9 do 1 656,4

               84

               3

               57

               3

               1 656,4 do 1 656,5

               104

               3

               57

               3

               1 660,5 do 1 661

               84

               3

               48

               100

               1 661 do 1 690

               74

               100

               48

               100

               1 690 do 3 400

               49
               (napomena 2.)

               100

               48

               100

               3 400 do 10 700

               55
               (napomena 3.)

               100

               48

               100

               10 700 do 21 200

               61

               100

               54

               100

               21 200 do 40 000

               67

               100

               60

               100

                           Napomena 1.:

                           Donje granice primjenjuju se kod prijelaznih frekvencija.

                           Napomena 2.:

                           U pojasu od 3 253,0 MHz do 3 321,0 MHz maksimalni EIRP (efektivna izotropno izračena snaga) u jednoj, i jedinoj, širini pojasa mjerenja od 100 kHz ne prelazi 82 dBpW. Drugdje u ovom pojasu primjenjuju se ograničenja snage iz ove tablice.

                           Napomena 3.:

                           U svakom od pojaseva od 4 879,5 MHz do 4 981,5 MHz, od 6 506,0 MHz do 6 642,0 MHz i od 8 132,5 MHz do 8 302,5 MHz maksimalni EIRP u jednoj, i jedinoj, širini pojasa mjerenja od 100 kHz ne prelazi 72 dBpW. U pojasu od 9 759,0 MHz do 9 963,0 MHz najveća snaga u jednoj, i jedinoj, širini pojasa mjerenja od 100 kHz ne prelazi 61 dBpW. Drugdje u ovom pojasu primjenjuju se ograničenja snage iz ove tablice.

         TABLICA B

      Ograničenja neželjenih emisija iznad 1 000 MHz i izvan pojaseva od 1 626,5 MHz do 1 645,5 MHz i od 1 656,6 MHz do 1 660,5 MHz primjenjiva od 1. lipnja 2002.

               Frekvencijsko područje
               (MHz)

               S prijenosnom frekvencijom

               Bez prijenosne frekvencije

               Granični EIRP
               (dBpW)

               Širina pojasa mjerenja
               (kHz)

               Granični EIRP
               (dBpW)

               Širina pojasa mjerenja
               (kHz)

               1 000 do 1 525

               49

               100

               48

               100

               1 525 do 1 559

               49

               100

               17

               3

               1 559,0 do 1 580,42

               50

               1 000

               50

               1 000

               1 580,42 do 1 605,0

               50

               1 000

               50

               1 000

               1 605,0 do 1 610,0

               (napomena 4.)

               100

               (napomena 5.)

               100

               1 610 do 1 626,0

               74

               100

               48

               100

               1 626 do 1 626,5

               84

               3

               48

               100

               1 645,5 do 1 645,6

               104

               3

               57

               3

               1 645,6 do 1 646,1

               84

               3

               57

               3

               1 646,1 do 1 655,9

               74

               3

               57

               3

               1 655,9 do 1 656,4

               84

               3

               57

               3

               1 656,4 do 1 656,5

               104

               3

               57

               3

               1 660,5 do 1 661

               84

               3

               48

               100

               1 661 do 1 690

               74

               100

               48

               100

               1 690 do 3 400

               49
               (napomena 2.)

               100

               48

               100

               3 400 do 10 700

               55
               (napomena 3.)

               100

               48

               100

               10 700 do 21 200

               61

               100

               54

               100

               21 200 do 40 000

               67

               100

               60

               100

                           Napomena 1.:

                           Donje granice primjenjuju se kod prijelaznih frekvencija.

                           Napomena 2.:

                           U pojasu od 3 253,0 MHz do 3 321,0 MHz maksimalni EIRP u jednoj, i jedinoj, širini pojasa mjerenja od 100 kHz ne prelazi 82 dBpW. Drugdje u ovom pojasu primjenjuju se ograničenja snage iz ove tablice.

                           Napomena 3.:

                           U svakom od pojaseva od 4 879,5 MHz do 4 981,5 MHz, od 6 506,0 MHz do 6 642,0 MHz i od 8 132,5 MHz do 8 302,5 MHz maksimalni EIRP u jednoj, i jedinoj, širini pojasa mjerenja od 100 kHz ne prelazi 72 dBpW. U pojasu od 9 759,0 MHz do 9 963,0 MHz najveća snaga u jednoj, i jedinoj, širini pojasa mjerenja od 100 kHz ne prelazi 61 dBpW. Drugdje u ovom pojasu primjenjuju se ograničenja snage iz ove tablice.

                           Napomena 4.:

                           Linearno interpolirano od 40 dBpW u 100 kHz pri 1 605,0 MHz do 74 dBpW u 100 kHz pri 1 610,0 MHz.

                           Napomena 5.:

                           Linearno interpolirano od 40 dBpW u 100 kHz pri 1 605,0 MHz do 48 dBpW u 100 kHz pri 1 610,0 MHz.


Odluka Komisije od 20/01/2016 u kojoj se određuje koncentracija kompatibilna sa zajedničkim tržištem (Predmet br. COMP/M.7865 - LOV GROUP INVEST / DE AGOSTINI / JV) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 2006/28/EZ: Odluka Komisije od 18. siječnja 2006. o produljenju maksimalnog razdoblja za obilježavanje određenih goveda ušnim markicama (priopćena pod brojem dokumenta C(2006) 43)  Tekst značajan za EGP

text:
               03/Sv. 015

               HR

               Službeni list Europske unije

               92

         32006D0028

               L 019/32

               SLUŽBENI LIST EUROPSKE UNIJE

               18.01.2006.

      ODLUKA KOMISIJE

   od 18. siječnja 2006.
   o produljenju maksimalnog razdoblja za obilježavanje određenih goveda ušnim markicama
   (priopćena pod brojem dokumenta C(2006) 43)
   (Tekst značajan za EGP)
   (2006/28/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu (EZ) br. 1760/2000 Europskog parlamenta i Vijeća od 17. srpnja 2000. o uspostavi sustava za označivanje i registraciju goveda i u vezi s označivanjem govedine i proizvoda od govedine i o stavljanju izvan snage Uredbe Vijeća (EZ) 820/97 (1), a posebno njezin članak 4. stavak 2,
   uzimajući u obzir zahtjeve država članica,
   budući da:

               (1)

               Neke su države članice, u skladu s Uredbom (EZ) br. 1760/2000, zatražile da se maksimalno razdoblje utvrđeno za obilježavanje goveda ušnim markicama produlji na šest mjeseci ako se životinje drže u posebnim uvjetima gospodarenja i ako stavljanje ušnih markica u razdoblju od 20 dana nakon rođenja životinje otežavaju ili čak dovode u opasnost posebni prirodna ograničenja tog područja i vrlo agresivno ponašanje životinja.

               (2)

               Potrebno je dopustiti produljenje maksimalnog razdoblja za stavljanje ušnih markica u tim okolnostima i pod uvjetom primjene određenih zaštitnih mjera. Posebno je neophodno osigurati da to ne utječe negativno na kvalitetu podataka koji se dobivaju iz baze podataka za goveda i da se goveda na koja nisu stavljene ušne markice ne premještaju.

               (3)

               To produljenje će se primjenjivati samo na gospodarstva koja je pojedinačno ovlastila pojedina država članica u skladu s jasno definiranim kriterijima.

               (4)

               Budući da je potrebno da se mjere predviđene u ovoj Odluci primjenjuju u svim državama članicama, potrebno je staviti izvan snage Odluku Komisije 98/589/EZ od 12. listopada 1998. o produljenju maksimalnog razdoblja utvrđenog za obilježavanje ušnim markicama određenih goveda koja pripadaju španjolskom stadu (2), u kojoj su navedeni posebni propisi za Španjolsku.

               (5)

               Mjere predviđene ovom Odlukom u skladu su s mišljenjem Odbora za Europski fond za usmjeravanje i jamstva u poljoprivredi,

         DONIJELA JE OVU ODLUKU:
   Članak 1.
   Odobrenje za produljenje razdoblja obilježavanja
   Države članice smiju ovlastiti gospodarstva da maksimalno razdoblje utvrđeno u prvom podstavku članka 4. stavka 2. Uredbe (EZ) br. 1760/2000 za stavljanje ušnih markica na telad krava dojilja koje se ne koriste za proizvodnju mlijeka produlje na šest mjeseci, pod uvjetom da su ispunjeni uvjeti predviđeni u člancima 2. do 5. ove Odluke.
   Članak 2.
   Uvjeti za odobravanje ovlaštenja
   1.   Države članice smiju davati ovlaštenja kako je predviđeno člankom 1. kad su se uvjerile da su ispunjeni sljedeći uvjeti:

               (a)

               gospodarstvo je uzgajalište sa slobodnim načinima držanja životinja u kojem se krave dojilje uzgajaju u ekstenzivnim uvjetima;

               (b)

               područje na kojem se drže životinje obilježavaju znatna prirodna ograničenja koje dovode do smanjenog fizičkog kontakta s ljudima;

               (c)

               životinje nisu naviknute na redovit kontakt s ljudima i pokazuju vrlo agresivno ponašanje;

               (d)

               kad su stavljene ušne markice, svakom se teletu može jasno utvrditi majka.

         2.   Države članice smiju utvrditi dodatne kriterije, posebno, kako je predviđeno člankom 1., ograničavanje ovlaštenja na pojedina zemljopisna područja ili određene pasmine.
   3.   Države članice obavješćuju Komisiju ako primjenjuju ovu Odluku i informiraju je o mogućim dodatnim kriterijima koje utvrde u skladu sa stavkom 2.
   Članak 3.
   Stavljanje ušnih markica
   Na gospodarstvima koja su dobila ovlaštenja kako je predviđeno člankom 1., ušne se markice stavljaju najkasnije kad tele:

               —

               dostigne dob od šest mjeseci,

               —

               bude odvojeno od svoje majke,

               —

               napusti gospodarstvo.

         Članak 4.
   Kompjutorizirana baza podataka
   1.   Nadležno tijelo mora u svojoj kompjutoriziranoj bazi podataka za goveda iz članka 5. Uredbe (EZ) br. 1760/2000 evidentirati ovlaštenja kako je predviđeno člankom 1. ove Odluke u pogledu gospodarstva kojima su ona dodijeljena.
   2.   Kad izvještavaju o rođenju svake životinje u skladu s člankom 7. stavkom 1. Uredbe (EZ) br. 1760/2000, posjednici životinja moraju obavijestiti nadležno tijelo o životinjama kojima još nisu stavljene ušne markice u skladu s ovom Odlukom.
   3.   Nadležno tijelo mora evidentirati životinje kojima ušne markice nisu stavljene u trenutku rođenja i prikazati ih u kompjutoriziranoj bazi podataka za goveda kao neobilježene životinje.
   Članak 5.
   Nadzor
   Nadležno tijelo mora svake godine obaviti najmanje jednu inspekcijsku posjetu svakom gospodarstvu kojemu je dano ovlaštenje prema članku 1. Ono mora povući ovlaštenje ako uvjeti iz članka 2. više nisu ispunjeni
   Članak 6.
   Stavljanje izvan snage
   Odluka 98/589/EZ stavlja se izvan snage.
   Članak 7.
   Upućivanja
   Ova je Odluka upućena državama članicama.

      Sastavljeno u Bruxellesu 18. siječnja 2006.

            Za Komisiju

         Markos KYPRIANOU

            Član Komisije

      (1)  SL L 204, 11.8.2000., str. 1. Uredba kako je izmijenjena Aktom o pristupanju iz 2003.

      (2)  SL L 283, 21.10.1998., str. 19. Odluka kako je izmijenjena Odlukom 1999/520/EZ (SL L 199, 30.7.1999., str. 72.).


Odluka Komisije od 28/10/2016 u kojoj se određuje koncentracija kompatibilna sa zajedničkim tržištem (Predmet br. COMP/M.8208 - CPPIB / GLENCORE / GLENCORE AGRI) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 2000/233/EZ: Odluka Komisije od 9. ožujka 2000. o neuvrštenju pirazofosa u Prilog I. Direktivi Vijeća 91/414/EEZ i o povlačenju odobrenja za sredstva za zaštitu bilja koja sadrže ovu aktivnu tvar (priopćeno pod brojem dokumenta C(2000) 655)  Tekst značajan za EGP

text:
               03/Sv. 002

               HR

               Službeni list Europske unije

               175

         32000D0233

               L 073/16

               SLUŽBENI LIST EUROPSKE UNIJE

               09.03.2000.

      ODLUKA KOMISIJE

   od 9. ožujka 2000.
   o neuvrštenju pirazofosa u Prilog I. Direktivi Vijeća 91/414/EEZ i o povlačenju odobrenja za sredstva za zaštitu bilja koja sadrže ovu aktivnu tvar
   (priopćeno pod brojem dokumenta C(2000) 655)
   (Tekst značajan za EGP)
   (2000/233/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (1), kako je zadnje izmijenjena Direktivom Komisije 97/73/EZ (2),
   uzimajući u obzir Uredbu Komisije (EEZ) br. 3600/92 od 11. prosinca 1992. o utvrđivanju detaljnih pravila za provedbu prve faze programa rada iz članka 8. stavka 2. Direktive Vijeća 91/414/EEZ o stavljanju sredstava za zaštitu bilja na tržište (3), kako je zadnje izmijenjena Uredbom (EZ) br. 1199/97 (4), a posebno njezin članak 7. stavak 3.a točku (b),
   budući da:

               (1)

               Uredbom Komisije (EZ) br. 933/94 (5), kako je zadnje izmijenjena Uredbom (EZ) br. 2230/95 (6) su utvrđene aktivne tvari sredstava za zaštitu bilja te imenovane države članice izvjestiteljice za provedbu Uredbe (EEZ) br. 3600/92 kao i identificirani prijavitelji za svaku aktivnu tvar.

               (2)

               Pirazofos je jedna od 90 aktivnih tvari uključenih u prvu fazu programa rada predviđenog člankom 8. stavkom 2. Direktive 91/414/EEZ.

               (3)

               U skladu s člankom 7. stavkom 1. točkom (c) Uredbe (EEZ) br. 3600/92 Nizozemska, koja je imenovana državom članicom izvjestiteljicom, 14. svibnja 1998. je dostavila Komisiji izvješće o svojoj ocjeni informacija koje je jedini prijavitelj dostavio u skladu s odredbama članka 6. stavka 1. te Uredbe.

               (4)

               Dostavljeno izvješće su pregledale države članice i Komisija u okviru Stalnog odbora za biljno zdravstvo. To je pregledavanje završeno 20. srpnja 1999. u obliku izvješća Komisije o pregledu za pirazofos u skladu s odredbama članka 7. stavka 6. Uredbe (EEZ) br. 3600/92.

               (5)

               Iz ocjene proizlazi da dostavljene informacije nisu dostatne kako bi se pokazalo da sredstva za zaštitu bilja koja sadrže predmetnu aktivnu tvar udovoljavaju zahtjevima iz članka 5. stavka 1. točaka (a) i (b) te članka 5. stavka 2. točke (b) Direktive 91/414/EEZ.

               (6)

               Jedini je prijavitelj izvijestio Komisiju i državu članicu izvjestiteljicu da više ne želi sudjelovati u programu rada za tu aktivnu tvar. Stoga se daljnje informacije koje su zatražene da bi se u potpunosti udovoljilo zahtjevima Direktive 91/414/EEZ neće dostavljati.

               (7)

               Stoga nije moguće ovu aktivnu tvar uvrstiti u Prilog I. Direktivi 91/414/EEZ.

               (8)

               Trebalo bi odrediti rok za raspolaganje, skladištenje, stavljanje na tržište i korištenje postojećih zaliha u skladu s odredbama članka 4. stavka 6. Direktive 91/414/EEZ.

               (9)

               Ova Odluka ne dovodi u pitanje primjenu Direktive Vijeća 90/642/EEZ (7), kako je zadnje izmijenjena Direktivom Komisije 1999/71/EZ (8), a posebno njezin članak 5.b.

               (10)

               Ova Odluka ne dovodi u pitanje mjere koje Komisija može poduzeti u kasnijoj fazi za tu aktivnu tvar u okviru Direktive Vijeća 79/117/EEZ (9).

               (11)

               Mjere predviđene ovom Odlukom u skladu su s mišljenjem Stalnog odbora za biljno zdravstvo,

         DONIJELA JE OVU ODLUKU:
   Članak 1.
   Pirazofos se ne uvrštava kao aktivna tvar u Prilog I. Direktivi 91/414/EEZ.
   Članak 2.
   Države članice osiguravaju:

               1.

               da se odobrenja za sredstva za zaštitu bilja koja sadrže pirazofos povuku u roku od šest mjeseci od datuma objave ove Odluke;

               2.

               da se od datuma objave ove Odluke više ne daju niti obnavljaju odobrenja za sredstva za zaštitu bilja koja sadrže pirazofos na temelju odstupanja predviđenog člankom 8. stavkom 2. Direktive 91/414/EEZ.

         Članak 3.
   Države članice određuju rok za raspolaganje, skladištenje, stavljanje na tržište i korištenje postojećih zaliha u skladu s odredbama članka 4. stavka 6. Direktive 91/414/EEZ, taj rok mora biti najkraći moguć i ne dulji od 18 mjeseci od dana objave ove Odluke.
   Članak 4.
   Ova je Odluka upućena državama članicama.

      Sastavljeno u Bruxellesu 9. ožujka 2000.

            Za Komisiju

         David BYRNE

            Član Komisije

      (1)  SL L 230, 19.8.1991., str. 1.

      (2)  SL L 353, 24.12.1997., str. 26.

      (3)  SL L 366, 15.12.1992., str. 10.

      (4)  SL L 170, 28.6.1997., str. 19.

      (5)  SL L 107, 28.4.1994., str. 8.

      (6)  SL L 225, 22.9.1995., str. 1.

      (7)  SL L 350, 14.12.1990., str. 71.

      (8)  SL L 194, 27.7.1999., str. 36.

      (9)  SL L 33, 8.2.1979., str. 36.


title: 2005/513/EZ: Odluka Komisije od 11. srpnja 2005. o usklađenoj uporabi radiofrekvencijskog spektra u frekvencijskom pojasu 5 GHz za uvođenje sustava bežičnog pristupa uključujući radijske lokalne mreže (WAS/RLAN) (priopćena pod brojem dokumenta C(2005) 2467)  Tekst značajan za EGP

text:
               13/Sv. 038

               HR

               Službeni list Europske unije

               123

         32005D0513

               L 187/22

               SLUŽBENI LIST EUROPSKE UNIJE

               11.07.2005.

      ODLUKA KOMISIJE

   od 11. srpnja 2005.
   o usklađenoj uporabi radiofrekvencijskog spektra u frekvencijskom pojasu 5 GHz za uvođenje sustava bežičnog pristupa uključujući radijske lokalne mreže (WAS/RLAN)
   (priopćena pod brojem dokumenta C(2005) 2467)
   (Tekst značajan za EGP)
   (2005/513/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimaju u obzir Odluku br. 676/2002/EZ Europskog parlamenta i Vijeća od 7. ožujka 2002. o regulatornom okviru za politiku radiofrekvencijskog spektra u Europskoj zajednici (Odluka o radiofrekvencijskom spektru) (1), a posebno njezin članak 4. stavak 3.
   budući da:

               (1)

               Preporukom Komisije 2003/203/EZ od 20. ožujka 2003. o usklađivanju pružanja javnog pristupa putem R-LAN-a javnim elektroničkim komunikacijskim mrežama i uslugama u Zajednici (2) državama članicama preporučeno je da odobre pružanje javnog pristupa putem R-LAN-a javnim elektroničkim komunikacijskim mrežama i uslugama u raspoloživom pojasu 5 GHz.

               (2)

               Također se smatra da je u okviru Odluke br. 676/2002/EZ potrebno daljnje usklađivanje, posebno u pojasu 5 GHz, kako bi se osigurala dostupnost pojasa za R-LAN u svim državama članicama i kako bi se smanjilo sve veće preopterećenje pojasa 2,4 GHz koji je na temelju Odluke (01)07 Europskog radiokomunikacijskog odbora (3) namijenjen za R-LAN.

               (3)

               Na Svjetskoj radiokomunikacijskoj konferenciji 2003. (WRD-03) pokretnoj su službi, s izuzetkom zrakoplovne pokretne službe, primarno dodijeljeni odgovarajući dijelovi pojasa 5 GHz u sve tri regije Međunarodne telekomunikacijske unije (ITU), pri čemu se u obzir uzela potreba za zaštitom drugih primarnih službi u ovim frekvencijskim pojasevima.

               (4)

               WRC-03 usvojio je Rezoluciju ITU-R 229 o „Uporabi pojaseva 5 150-5 250, 5 250-5 350 MHz i 5 470-5 725 MHz za pokretnu službu za uvođenje sustava bežičnog pristupa uključujući radijske lokalne mreže”, što je potaknulo daljnje europsko usklađivanje kako bi se omogućio brzi ulazak sustava R-LAN u Europsku uniju.

               (5)

               Radi navedenog usklađivanja, Komisija je 23. prosinca 2003. u skladu s člankom 4. stavkom 2. Odluke br. 676/2002/EZ dala nalog (4) Europskoj konferenciji poštanskih i telekomunikacijskih uprava (CEPT) da uskladi radijski spektar u pojasu 5 GHz za uporabu za RLAN.

               (6)

               Kao rezultat tog naloga, CEPT je kroz svoj Odbor za elektroničke komunikacije definirao u svom izvješću (5) od 12. studenoga 2004. i svojoj Odluci ECC/DEC(04)08 od 12. studenoga 2004. posebne tehničke i radne uvjete za uporabu određenih frekvencija u pojasu 5 GHz, koji su prihvatljivi Komisiji i Odboru za radijski spektar i koje bi trebalo staviti na raspolaganje Zajednici kako bi se osigurao usklađeni razvoj WAS/RLAN-a u Zajednici.

               (7)

               Oprema za WAS/RLAN mora ispunjavati određene uvjete iz Direktive 1999/5/EZ Europskog parlamenta i Vijeća od 9. ožujka 1999. o radijskoj opremi i telekomunikacijskoj terminalnoj opremi te o uzajamnom priznavanju njihove usklađenosti (6). Temeljem članka 3. stavka 2. ove Direktive proizvođači su obvezni osigurati da oprema ne izaziva štetne smetnje drugim korisnicima spektra.

               (8)

               U nekoliko država članica postoji bitna potreba za radom vojnih i meteoroloških radara u pojasevima između 5 250 i 5 850 MHz, što zahtijeva posebnu zaštitu od štetnih smetnji WAS/RLAN-a.

               (9)

               Također postoji potreba da se točno odrede odgovarajuće granice ekvivalentne izotropno izračene snage te ograničenja vezana uz rad, kao što su ograničenja uporabe u zatvorenim prostorijama, za WAS/RLAN, a posebno u frekvencijskom pojasu 5 150-5 350 MHz, kako bi se zaštitili sustavi satelitske službe istraživanja Zemlje (aktivni), službe istraživanja svemira (aktivni) i napojni linkovi pokretne satelitske službe.

               (10)

               Kako je navedeno u izvješću CEPT-a, zajednički rad radara u radiodeterminacijskoj službi i WAS/RLAN-a u frekvencijskim pojasevima 5 250-5 350 MHz i 5 470-5 725 MHz moguć je samo uz primjenu ograničenja snage i tehnika ublažavanja kako bi se spriječile međusobne smetnje između WAS/RLAN-a i radarskih aplikacija/sustava. Stoga su Kontrola snage odašiljača (TPC) i Dinamički odabir frekvencije (DFS) obuhvaćeni usklađenom normom EN 301 893 (7) koju je izradio Europski institut za telekomunikacijske norme (ETSI) kako bi osigurao pretpostavku usklađenosti opreme za mreže WAS/RLAN s Direktivom 1999/5/EZ. Kontrola snage odašiljača (TPC) u mrežama WAS/RLAN u pojasevima 5 250-5 350 MHz i 5 470-5 725 MHz olakšala bi, kroz znatno smanjenje ukupnih smetnji, zajednički rad sa satelitskom službom. Pomoću DFS-a, koji je u skladu s uvjetima otkrivanja, djelovanja i odaziva navedenim u Prilogu I. Preporuci ITU-RM. 1652 (8), izbjeći će se uporaba frekvencija koje koriste radari za mreže WAS/RLAN. U svrhu zaštite radara s fiksnim frekvencijama, pratit će se učinkovitost tehnika ublažavanja iz norme EN 301 893. O reviziji ovisi hoće li se u obzir uzeti nova kretanja na temelju studije država članica o prikladnim načinima i postupcima ispitivanja za tehnike ublažavanja.

               (11)

               Na razini Zajednice i ITU-a prepoznata je potreba za daljnjim studijama te mogućnost razvoja drugih mogućih tehnika/radnih uvjeta za WAS/RLAN, pri čemu bi se istodobno osigurala odgovarajuća zaštita drugih primarnih službi, a posebno radiolokacije. Nadalje, za nacionalne je administracije uputno da provedu mjerenja i ispitivanja kako bi olakšale zajedničko djelovanje različitih službi. Takve studije i razvoj uzet će se u obzir kod buduće revizije ove Odluke.

               (12)

               Mjere predviđene ovom Odlukom u skladu su s mišljenjem Odbora za radiofrekvencijski spektar,

         DONIJELA JE OVU ODLUKU:
   Članak 1.
   Svrha ove Odluke je usklađivanje uvjeta za dostupnost i učinkovitu uporabu frekvencijskih pojaseva 5 150-5 350 MHz i 5 470-5 725 MHz za sustave bežičnog pristupa uključujući radijske lokalne mreže (WAS/RLAN).
   Članak 2.
   U smislu ove Odluke primjenjuju se sljedeće definicije:

               (a)

               „sustavi bežičnog pristupa uključujući radijske lokalne mreže (WAS/RLAN)” znači širokopojasni radijski sustavi koji omogućuju bežičan pristup za aplikacije za javne i vlastite potrebe, bez obzira na osnovnu mrežnu topologiju;

               (b)

               „uporaba u zatvorenim prostorijama” znači uporaba unutar zgrade, uključujući slična mjesta kao što je zrakoplov, u kojima zaštita obično osigurava potrebno prigušenje za lakši zajednički rad s drugim službama;

               (c)

               „srednja ekvivalentna izotropno izračena snaga (e.i.r.p.)” znači e.i.r.p. za vrijeme iznenadnog povećanja prijenosa koji odgovara najvećoj snazi, ako se primjenjuje kontrola snage.

         Članak 3.
   Države članice dužne su najkasnije do 31. listopada 2005. odrediti frekvencijske pojaseve 5 150-5 350 MHz i 5 470-5 725 MHz te, vezano uz to poduzeti sve odgovarajuće mjere za uvođenje mreža WAS/RLAN, u skladu s posebnih uvjetima navedenim u članku 4.
   Članak 4.
   1.   Unutar frekvencijskog pojasa 5 150-5 350 MHz uporaba mreža WAS/RLAN ograničena je na zatvorene prostorije uz najveći srednji e.i.r.p. od 200 mW.
   Nadalje, najveća srednja gustoća e.i.r.p. ograničena je:

               (a)

               na 0,25 mW/25 kHz u svakom pojasu 25 kHz, unutar pojasa 5 150-5 250 MHz; i

               (b)

               na 10 mW/MHz u svakom pojasu 1 MHz, unutar pojasa 5 250-5 350 MHz.

         2.   U frekvencijskom pojasu 5 470-5 725 MHz uporaba mreža WAS/RLAN u zatvorenim prostorijama i na otvorenom ograničena je na najveći srednji e.i.r.p. od 1 W te na najveću srednju gustoću e.i.r.p. od 50 mW/MHz u svakom pojasu 1 MHz.
   3.   Za mreže WAS/RLAN koje rade u pojasevima 5 250-5 350 MHz i 5 470-5 725 MHz koristi se kontrola snage odašiljača te se na taj način osigurava, u prosjeku, faktor ublažavanja od najmanje 3 dB za najveću dopuštenu izlaznu snagu sustava.
   Ako se ne primjenjuje kontrola snage odašiljača, najveće dopuštene granice za srednji e.i.r.p. i pripadajuću srednju gustoću e.i.r.p. za pojaseve 5 250-5 350 MHz i 5 470-5 725 MHz smanjen je za 3 dB.
   4.   U mrežama WAS/RLAN koje rade u pojasevima 5 250-5 350 MHz i 5 470-5 725 MHz koriste se tehnike ublažavanja koje omogućuju barem jednaku zaštitu kao i uvjeti za otkrivanje, djelovanje i odaziv opisani u normi EN 301 893 kako bi se osigurala usklađenost rada s radiodeterminacijskim sustavima. Takve tehnike ublažavanja izjednačavaju vjerojatnost odabira određenog kanala za sve raspoložive kanale tako da u prosjeku osiguravaju gotovo jednaku rasprostranjenost opterećenosti spektra.
   5.   Države članice dužne su redovito nadzirati tehnike ublažavanja i izvješćivati Komisiju o tome.
   Članak 5.
   Ova je Odluka upućena državama članicama.

      Sastavljeno u Bruxellesu 11. srpnja 2005.

            Za Komisiju

         Viviane REDING

            Članica Komisije

      (1)  SL L 108, 24.4.2002., str. 1.

      (2)  SL L 78, 25.3.2003., str. 12.

      (3)  Odluka (01)07 ERC-a od 12. ožujka 2001. o usklađenim frekvencijama, tehničkim svojstvima i izuzećima od individualnih dozvola za uređaje kratkog dometa koji se koriste za radijske lokalne mreže (RLAN) koje rade u frekvencijskom pojasu 2 400-2 483,5 MHz.

      (4)  Nalog CEPT-u da uskladi tehničke i, posebno, radne uvjete s ciljem učinkovite uporabe spektra za RLAN u pojasevima 5 150-5 350 MHz i 5 470-5 725 MHz.

      (5)  Odgovor CEPT-a na nalog EZ-a da uskladi tehničke i, posebno, radne uvjete s ciljem učinkovite uporabe spektra za RLAN u pojasevima 5 150-5 350 MHz i 5 470-5 725 MHz.

      (6)  SL L 91, 7.4.1999., str. 10.

      (7)  EN 301 893 je usklađeni standard koji je izradio ETSI (Europski institut za telekomunikacijske norme), Tajništvo ETSI-a, pod nazivom Širokopojasne radijske pristupne mreže (BRAN); 5 GHz RLAN visokog učinka; usklađeni EN kojim su obuhvaćeni bitni uvjeti iz članka 3. stavka 2. Direktive R&TT. ETSI je priznat na temelju Direktive 98/34/EZ Europskog parlamenta i Vijeća. Ova usklađena norma izrađena je po nalogu koji je izdan u skladu s odgovarajućim postupcima u skladu s Direktivom 98/34/EZ Europskog parlamenta i Vijeća. Cjelokupni tekst norme EN 301 893 može se dobiti od ETSI-a, 650 Route des Lucioles, F-06921 Sophia Antipolis Cedex.

      (8)  Preporuka ITU-R M.1652 Dinamički odabir frekvencije (DFS) u sustavima bežičnog pristupa uključujući radijske lokalne mreže u svrhu zaštite radiodeterminacijske službe u pojasu 5 GHz (pitanja ITU-R 212/8 i ITU-R 142/9).


Odluka Komisije od 27/07/2015 u kojoj se određuje koncentracija kompatibilna sa zajedničkim tržištem (Predmet br. COMP/M.7681 - CINVEN CAPITAL MANAGEMENT / LABCO) prema Uredbi Vijeća (EZ) br. 139/2004 (Samo je engleski tekst vjerodostojan)


title: 2014/78/EU: Odluka Komisije оd 10. veljače 2014. o mjeri zabrane određene vrste višenamjenskih strojeva za zemljane radove koju je poduzela Danska u skladu s člankom 11. Direktive 2006/42/EZ Europskog parlamenta i Vijeća (priopćeno pod brojem dokumenta C(2014) 633)  Tekst značajan za EGP

text:
               12.2.2014

               HR

               Službeni list Europske unije

               L 41/20

      ODLUKA KOMISIJE

   оd 10. veljače 2014.
   o mjeri zabrane određene vrste višenamjenskih strojeva za zemljane radove koju je poduzela Danska u skladu s člankom 11. Direktive 2006/42/EZ Europskog parlamenta i Vijeća
   (priopćeno pod brojem dokumenta C(2014) 633)
   (Tekst značajan za EGP)
   (2014/78/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2006/42/EZ Europskog parlamenta i Vijeća od 17. svibnja 2006. o strojevima i o izmjeni Direktive 95/16/EZ (1), a posebno njezin članak 11.,
   budući da:

               (1)

               U skladu s postupkom iz članka 11. stavka 2. Direktive 2006/42/EZ danska su nadležna tijela obavijestila Komisiju i ostale države članice o mjeri povezanoj sa strojevima serije Avant 600 proizvođača Avant Tecno Oy, Ylötie 1, FIN-33470 Ylöjärvi, Finska. Strojevi su imali oznaku CE i bila im je priložena EZ izjava o sukladnosti u skladu s Direktivom 2006/42/EZ o strojevima, Direktivom 2004/108/EZ Europskog parlamenta i Vijeća (2) o elektromagnetskoj kompatibilnosti i Direktivom 2000/14/EZ Europskog parlamenta i Vijeća (3) o emisiji buke u okoliš uzrokovane opremom za uporabu na otvorenom.

               (2)

               Strojevi serije Avant 600 višenamjenski su strojevi za zemljane radove koji se mogu opremiti cijelim nizom priključaka radi obavljanja raznih funkcija u djelatnostima kao što su šumarstvo, poljoprivreda, krajobrazno uređenje, njega tla, održavanje posjeda, rukovanje materijalom, kopanje i gradnja.

               (3)

               Danska je donijela mjeru zbog neusklađenosti stroja s osnovnim zdravstvenim i sigurnosnim zahtjevima iz odjeljka 3.4.4. Priloga I. Direktivi 2006/42/EZ kojom se zahtijeva da, u slučaju kada kod strojeva s vlastitim pogonom, na kojima se vozi operater, postoji rizik od padanja predmeta ili materijala, strojevi moraju biti konstruirani i izrađeni tako da je uzet u obzir taj rizik, te opremljeni, ako to njihova veličina dopušta, odgovarajućom zaštitnom konstrukcijom.

               (4)

               Danska su nadležna tijela navela da, iako određene funkcije strojeva izlažu operatera koji se na njima vozi riziku od padanja predmeta ili materijala, strojevi su stavljeni na tržište bez konstrukcije za zaštitu od predmeta koji padaju (KZOPP). Danska su nadležna tijela od proizvođača zatražila da poduzme korektivne mjere. Budući da taj zahtjev nije ispunjen, danska su nadležna tijela zabranila stavljanje na tržište strojeva serije Avant 600 bez KZOPP-a i proizvođaču naložila da poduzme korektivne mjere u vezi sa strojevima koji su već stavljeni na tržište.

               (5)

               Komisija je pisanim putem pozvala proizvođača da se očituje o mjeri koju je poduzela Danska. Proizvođač je u svojem odgovoru naveo da su strojevi serije Avant 600 opremljeni kabinom koju je testiralo prijavljeno tijelo MTT-Vakola br. 0504. Kabina je uvijek opremljena konstrukcijom za zaštitu od prevrtanja (KZOP), a može je se opremiti i KZOPP-om. Kada su se strojevi prodavali primjerice za uporabu u poljoprivredi, radi održavanja imanja, krajobraznog uređenja ili za uporabu u stajama, gdje nije postojao rizik od padanja predmeta, KZOPP nije bio ugrađen. S druge strane, kada su se strojevi prodavali za primjenu pri kojoj je postojao rizik od padanja predmeta, kao primjerice u rudnicima, uvijek su bili opremljeni KZOPP-om. Proizvođač je naveo i da je odlučio pojasniti upute za uporabu i prodajne prospekte kako bi se odredilo u kojim se situacijama kabina mora opremiti KZOPP-om.

               (6)

               U odjeljku 1.1.2. točki (a) Priloga I. Direktivi 2006/42/EZ zahtijeva se da strojevi moraju biti konstruirani i izrađeni na način prikladan njihovoj namjeni te tako da je moguće upravljanje, namještanje i održavanje strojeva bez izlaganja osoba riziku tijekom izvršavanja tih radnji u skladu s predviđenim uvjetima, ali također uzimajući u obzir i svaku razumno predvidivu nepravilnu uporabu. Cilj poduzetih mjera mora biti otklanjanje svakog rizika tijekom cijelog predvidivog trajanja strojeva, uključujući i faze prijevoza, sklapanja, rastavljanja, onesposobljavanja te rashodovanja ili odlaganja. Mjere se moraju poduzeti u skladu s načelima integracije sigurnosti iz odjeljka 1.1.2. točke (b) Priloga I. kojima se prednost daje ugrađenim zaštitnim mjerama, a ne informacijama za korisnike.

               (7)

               U slučaju višenamjenskih strojeva za zemljane radove, kao što su oni serije Avant 600, iako se određenim strojem na početku koristi za funkcije ili uporabu u situacijama u kojima ne postoji rizik od padanja predmeta ili materijala, moguće je da će se tijekom svojeg predvidivog trajanja upotrijebiti za druge funkcije ili situacije koje operatera izlažu riziku. Stoga rizik od padanja predmeta ili materijala treba uzeti u obzir pri konstrukciji i izradi stroja.

               (8)

               Razmatranjem dokaza koje su dostavila danska nadležna tijela i zapažanja proizvođača potvrđuje se da strojevi serije Avant 600 bez KZOPP-a nisu u skladu s osnovnim zdravstvenim i sigurnosnim zahtjevima iz odjeljka 3.4.4. Priloga I. Direktivi 2006/42/EZ te da ta neusklađenost povećava rizik od ozljede operatera koji se na njima vozi zbog padanja predmeta ili materijala,

         DONIJELA JE OVU ODLUKU:
   Članak 1.
   Mjera zabrane stavljanja na tržište strojeva serije Avant 600 bez konstrukcije za zaštitu od predmeta koji padaju (KZOPP) koju su poduzela danska nadležna tijela i kojom se od proizvođača zahtijeva da poduzme korektivne mjere u vezi sa strojevima koji su već stavljeni na tržište, opravdana je.
   Članak 2.
   Ova je Odluka upućena državama članicama.

      Sastavljeno u Bruxellesu 10. veljače 2014.

            Za Komisiju

         Antonio TAJANI

            Potpredsjednik

      (1)  SL L 157, 9.6.2006., str. 24.

      (2)  Direktiva 2004/108/EZ Europskog parlamenta i Vijeća od 15. prosinca 2004. o usklađivanju zakonodavstava država članica u odnosu na elektromagnetsku kompatibilnost i stavljanju izvan snage Direktive 89/336/EEZ (SL L 390, 31.12.2004., str. 24.).

      (3)  Direktiva 2000/14/EZ Europskog parlamenta i Vijeća od 8. svibnja 2000. o usklađivanju zakonodavstava država članica u odnosu na emisiju buke u okoliš uzrokovane opremom za uporabu na otvorenom (SL L 162, 3.7.2000., str. 1.).


title: 2009/965/EZ: Odluka Vijeća od 30. studenoga 2009. o referentnom dokumentu iz članka 27. stavka 4. Direktive 2008/57/EZ Europskog parlamenta i Vijeća o interoperabilnosti željezničkog sustava u Zajednici (priopćena pod brojem dokumenta C(2009) 8680)  Tekst značajan za EGP

text:
               07/Sv. 004

               HR

               Službeni list Europske unije

               208

         32009D0965

               L 341/1

               SLUŽBENI LIST EUROPSKE UNIJE

               30.11.2009.

      ODLUKA VIJEĆA

   od 30. studenoga 2009.
   o referentnom dokumentu iz članka 27. stavka 4. Direktive 2008/57/EZ Europskog parlamenta i Vijeća o interoperabilnosti željezničkog sustava u Zajednici
   (priopćena pod brojem dokumenta C(2009) 8680)
   (Tekst značajan za EGP)
   (2009/965/EZ)
   KOMISIJA EUROPSKIH ZAJEDICA,
   uzimajući u obzir Ugovor o osnivanju Europske zajednice,
   uzimajući u obzir Direktivu 2008/57/EZ Europskog parlamenta i Vijeća od 17. lipnja 2008. o interoperabilnosti željezničkog sustava unutar Zajednice (1), posebno njezin članak 27. stavak 4.,
   uzimajući u obzir preporuku Europske agencije za željeznice (br. ERA/REC/XA/01-2009) od 17. travnja 2009.,
   budući da:

               (1)

               Članak 27. stavak 3. Direktive 2008/57/EZ zahtijeva da Europska agencija za željeznice pripremi referentni dokument koji sadrži upućivanje na sva nacionalna pravila koje primjenjuju države članice kod stavljanja vozila u uporabu. Ovaj dokument mora sadržavati nacionalna pravila svake države članice za svaki od parametara navedenih u Prilogu VII. Direktivi 2008/57/EZ, te navesti skupine iz odjeljka 2. tog Priloga kojoj pripadaju ta pravila. Ta pravila moraju obuhvaćati pravila koja su prijavljena na temelju članka 17. stavka 3. Direktive 2008/57/EZ, uključujući ona prijavljena nakon usvajanja TSI-jeva (posebni slučajevi, otvorene točke, odstupanja), te ona navedena u članku 8. Direktive 2004/49/EZ Europskog parlamenta i Vijeća (2). Prva verzija referentnog dokumenta mora se predstaviti Komisiji najkasnije do 1. siječnja 2010.

               (2)

               S ciljem omogućavanja uspoređivanja i upućivanja, u pogledu određenih parametara koji su sadržani u zahtjevima TSI-ja i u nacionalnim pravilima, popis parametara koje treba provjeriti kod stavljanja u uporabu vozila koja nisu u skladu s TSI-jem, trebao bi s jedne strane očuvati sukladnost s postojećim sporazumima utemeljenima na nacionalnim pravilima, te se na temelju njih razvijati, a s druge strane, odražavati TSI-jeve. Stoga je neophodno da popis parametara bude podrobniji od popisa iz odjeljka 1. Priloga VII. Direktivi 2008/57/EZ. Detaljan popis parametara navedenih u Prilogu ovoj Odluci trebao bi biti temelj za referentni dokument iz članka 27. stavka 4. Direktive 2008/57/EZ.

               (3)

               Mjere predviđene u ovoj Odluci u skladu su s mišljenjem Odbora osnovanog u skladu s člankom 29. stavkom 1. Direktive 2008/57/EZ,

         DONIJELO JE OVU ODLUKU:
   Članak 1.
   Referentni dokument iz članka 27. stavka 4. Direktive 2008/57/EZ sastavlja se na temelju popisa parametara određenih u Prilogu ovoj Odluci.
   On također sadrži za svaku državu članicu osnovne podatke o nacionalnom zakonodavstvu koji se primjenjuje kod stavljanja željezničkih vozila u uporabu.
   Članak 2.
   Ova je Odluka upućena državama članicama i Europskoj agenciji za željeznice, koju predstavlja njezin izvršni direktor.

      Sastavljeno u Bruxellesu 30. studenoga 2009.

            Za Komisiju

         Antonio TAJANI

            Potpredsjednik

      (1)  SL L 191, 18.7.2008., str. 1.

      (2)  SL L 164, 30.4.2004., str. 44.
   PRILOG
   Popis parametra koji se koriste za razvrstavanje nacionalnih pravila u referentnom dokumentu iz članaka 27. Direktive 2008/57/EZ

               Upućivanje

               Parametar

               Objašnjenje

               1.0.

               Opća dokumentacija

               Opća dokumentacija (uključujući opis novog, obnovljenog ili moderniziranog vozila, njegove namjene, podaci o konstrukciji, popravcima, podaci o radu i održavanju, tehničku dokumentaciju itd.)

               1.1.

               Opća dokumentacija

               Opća dokumentacija, tehnički opis vozila, njegove konstrukcije i namjene s obzirom na vrstu prometa (za velike udaljenosti, regionalni promet, prigradski promet itd.) što uključuje najveću predviđenu i konstrukcijsku brzinu, uključujući opće nacrte, sheme i podatke potrebne za registar, npr. duljina vozila, raspored osovina, međuosovinski razmak, masa po jedinici itd.

               1.2.

               Upute i zahtjevi za održavanje

               1.2.1.

               Upute za održavanje

               Priručnici i podloge za održavanje, uključujući zahtjeve za održavanje konstrukcijske razine sigurnosti vozila
               Sve odgovarajuće stručne kvalifikacije npr. vještine potrebne za održavanje opreme

               1.2.2.

               Dokumentacija o opravdanosti projekta održavanja

               1.3.

               Upute i dokumentacija za uporabu

               1.3.1.

               Upute za uporabu vozila u normalnim i izvanrednim okolnostima

               1.4.

               Ispitivanja kompletnog vozila na pruzi

               2.0

               Konstrukcija i mehanički dijelovi

               Mehanička cjelovitost i sučelja između vozila (uključujući odbojnike i vučne naprave, prolaze), čvrstoću konstrukcije vozila i opreme (npr. sjedala), sposobnost ukrcaja tereta, pasivna sigurnost (uključujući unutarnju i vanjsku otpornost na sudare)

               2.1.

               Konstrukcija vozila

               2.1.1.

               Čvrstoća i cjelovitost

               Ovaj parametar obuhvaća, primjerice, zahtjeve za mehaničku čvrstoću sanduka vozila, noseće konstrukcije, sustava ovjesa, kvačila, čistače tračnica i ralicu za snijeg. Mehanička čvrstoća zasebnih dijelova na ovom popisu poput okretnih postolja/osovinskih sklopova, osovinskih ležišta, osovina, kotača, te pantografa određuje se zasebno

               2.1.2.

               Sposobnost opterećenja

               2.1.2.1.

               Uvjeti opterećenja i izmjerena težina

               2.1.2.2.

               Osovinsko opterećenje i opterećenje kotača

               Za pojedinačne kotače/osovine u skladu s uvjetima opterećenja iz točke 2.1.2.1.

               2.1.3.

               Tehnologija spajanja

               2.1.4.

               Uzdizanje i podizanje

               2.1.5.

               Pričvršćivanje opreme na konstrukciju sanduka vozila

               2.1.7.

               Priključci koji se koriste između različitih dijelova vozila

               Npr. priključci/ovjesi između sanduka vozila i okretnog postolja

               2.2.

               Mehanička sučelja za krajnje kvačilo ili unutarnje kvačilo

               2.2.1.

               Automatsko kvačilo

               2.2.2.

               Značajke kvačila za spašavanje

               Za operativne zahtjeve za spašavanje vlakova, vidjeti također 13.1. i 13.3.

               2.2.3.

               Zavojno kvačilo

               2.2.4.

               Dijelovi odbojnog i vučnog uređaja i međukvačila

               Uključujući projektiranje, funkcionalnost i značajke, npr. elastičnost odbojnika

               2.2.5

               Označivanje odbojnika

               2.2.6.

               Kuka za vuču

               2.2.7.

               Prolazi

               2.3.

               Pasivna sigurnost

               Uključujući, npr. opremu za uklanjanje prepreka, ograničavanje smanjenja brzine, prostor za preživljavanje, konstrukcijsku cjelovitost prostora u kojima se nalaze putnici i osoblje, smanjenje opasnosti od iskliznuća i naleta vlaka, ograničavanje posljedica udaranja u prepreku na tračnicama, unutarnji dijelovi za pasivnu sigurnost

               3.

               Interakcija između vozila i kolosijeka i određivanje profila

               Mehanička sučelja s infrastrukturom (uključujući statičko i dinamičko ponašanje, razmake i prilagodbe, profil, osovinske sklopove itd.)

               3.1.

               Profil vozila

               Sukladnost profila vozila s infrastrukturom i drugim vozilima (statični i dinamični profil) na temelju referentnog statičnog i dinamičnog profila

               3.1.1.

               Posebni slučajevi

               Posebni slučajevi (npr. vozila namijenjena za prijevoz trajektom)

               3.2.

               Dinamična obilježja vozila

               Dinamično ponašanje željezničkih vozila uključujući ekvivalentnu koničnost, kriterij nestabilnosti, nagib, sigurnost od iskliznuća na zavojitom kolosijeku, opterećenje kolosijeka itd.

               3.2.1.

               Pogonska sigurnost i dinamika

               Uključujući toleranciju vozila na iskrivljenost kolosijeka, vožnju na zavojitom i zakrivljenom kolosijeku, sigurnu vožnju na skretnicama i križištima itd.

               3.2.2.

               Ekvivalentna koničnost, profil kotača i ograničenja

               3.2.3.

               Kompatibilni parametri opterećenja kolosijeka

               Npr. dinamična sila kotača, sile kotača kojima kolni slog djeluje na kolosijek (kvazistatična sila kotača, najveća ukupna dinamična uzdužna sila, kvazistatična sila vođenja)

               3.2.4.

               Okomito ubrzanje

               Npr. dinamično djelovanje preneseno na pokrov mosta uključujući rezonanciju u mostovima

               3.3.

               Okretna postolja/osovinski sklopovi

               3.3.1.

               Okretna postolja

               3.3.2.

               Kolni slog (osovina + kotači)

               Uključujući kolne slogove za više širina kolosijeka, tijelo osovine itd.

               3.3.3.

               Kotač

               3.3.4.

               Sučelje kotač/tračnica (uključujući podmazivanje grebena i posipanje pijeskom)

               Sučelje kotač/tračnica (uključujući zahtjeve zbog podmazivanja grebena, vertikalnog njihanja/istrošenosti u vezi sa sučeljem kotač/tračnica i posipanja pijeskom, koji proizlaze iz vuče, kočenja i detekcije vlaka)

               3.3.5.

               Ležajevi na kolnom slogu

               3.3.6.

               Najmanji promjer luka kolosijeka o kojem se pregovara

               Vrijednosti i uvjeti (npr. vagon priključen/odvojen)

               3.3.7.

               Čistač tračnica

               „Zaštita kotača od prepreka na pruzi”

               3.4.

               Ograničavanje najvećeg uzdužnog ubrzanja i usporavanja

               4.

               Kočnice

               Dijelovi opreme za kočenje (uključujući zaštitu od proklizavanja kotača, upravljanje kočnicama i učinkovitost kočenja u radu, u slučaju opasnosti i pri parkiranju)

               4.1.

               Funkcionalni zahtjevi za kočenje vlaka

               Npr. automatsko, kontinuirano, neograničeno

               4.2.

               Sigurnosni zahtjevi za kočenje vlaka

               4.2.1

               Blokiranje vuče/kočenja

               Npr. isključivanje vuče

               4.3.

               Kočioni sustav
               Priznati način izrade i s tim povezane norme

               Upućivanje na postojeća rješenja npr. UIC

               4.4.

               Upravljanje kočnicama

               Zahtjev vezan uz upravljanje kočnicama prema vrsti kočnica npr. broj i vrsta kočionog uređaja, dozvoljeno kašnjenje između naredbe i djelovanja kočnice

               4.4.1.

               Upravljanje kočnicom u slučaju opasnosti

               4.4.2.

               Upravljanje radnom kočnicom

               4.4.3.

               Upravljanje izravnom kočnicom

               4.4.4.

               Upravljanje dinamičnom kočnicom

               4.4.5.

               Upravljanje parkirnom kočnicom

               4.5.

               Učinkovitost kočnica

               4.5.1.

               Kočenje u slučaju opasnosti

               4.5.2.

               Radna kočnica

               4.5.3

               Izračuni vezani uz toplinsko opterećenje

               4.5.4.

               Parkirna kočnica

               4.6.

               Upravljanje adhezijom pri kočenju

               4.6.1.

               Ograničenje profila kod adhezije kotač/tračnica

               4.6.2.

               Protuklizni zaštitni sustav za kotače

               4.7.

               Stvaranje kočione sile

               Zahtjevi za opremu koja stvara kočionu silu prema vrsti kočnice

               4.7.1.

               Tarna kočnica

               Uključujući svojstva materijala, npr. za kompozitne kočne papuče

               4.7.1.1.

               Kočne papuče

               4.7.1.2.

               Kočni diskovi

               4.7.1.3.

               Kočne pločice

               4.7.2.

               Dinamična kočnica vezana uz vuču

               4.7.3.

               Magnetske tračničke kočnice

               4.7.4.

               Kočnica na vrtložne struje

               4.7.5.

               Parkirna kočnica

               4.8.

               Prikaz stanja kočnica i kvara na kočnicama

               4.9.

               Zahtjevi za kočnice u slučaju spašavanja

               5.0.

               Dijelovi vezani uz putnike

               Oprema za putnike i putničko okruženje uključujući prozore i vrata za putnike te zahtjeve za osobe sa smanjenom pokretljivošću

               5.1.

               Pristup

               Funkcionalne i tehničke specifikacije npr. za ljude sa smanjenom pokretljivošću

               5.1.1.

               Vanjska vrata

               5.1.2.

               Unutarnja vrata

               5.1.3.

               Slobodni prolaz

               5.1.4.

               Stepenice i rasvjeta

               5.1.5.

               Izmjene visine podova

               5.1.6.

               Rukohvati

               5.1.7.

               Oprema za pomoć pri ukrcaju

               5.2.

               Prozori

               Npr. mehaničke značajke za prozore i stakla, zahtjevi za mehaničke značajke vjetrobranskih stakala u slučajevima opasnosti vidjeti 9.1.3.1.

               5.3.

               Nužnici

               Vidjeti točku 6.2.1.1. za ispuštanja iz nužnika

               5.4.

               Putničke informacije

               5.4.1.

               Razglas

               5.4.2.

               Znakovi i obavijesti

               Uključujući sigurnosne upute putnicima i oznake za slučajeve opasnosti namijenjene putnicima

               5.5.

               Sjedala i posebna oprema za osobe sa smanjenom pokretljivošću

               Osim pristupa (obuhvaćen u točki 5.1.)

               5.6.

               Posebna oprema namijenjena putnicima

               5.6.1.

               Sustavi za podizanje

               CE sukladnost ili sukladnost s nacionalnim propisom ako postoji

               5.6.2.

               Grijanje, prozračivanje i klimatizacijski sustavi

               Npr. kakvoća unutarnjeg zraka, zahtjevi u slučaju požara (isključivanje)

               5.6.3.

               Ostalo

               Npr. automati za pića

               6.0.

               Uvjeti okoliša i aerodinamični učinci

               Izvanjski utjecaji na vozilo i utjecaj vozila na okoliš (uključujući aerodinamične uvjete te sučelje između vozila i pružnog dijela željezničkog sustava, te sučelje s vanjskom okolinom)

               6.1.

               Utjecaj okoline na vozilo

               6.1.1.

               Uvjeti okoliša koji utječu na vozilo

               6.1.1.1.

               Nadmorska visina

               6.1.1.2

               Temperatura

               6.1.1.3.

               Vlaga

               Npr. mjere protiv smrzavanja i stvaranja pare

               6.1.1.4.

               Kiša

               6.1.1.5.

               Snijeg, led i tuča

               Npr. naprave za čišćenje snijega, ralica za snijeg, grijači za odleđivanje itd.

               6.1.1.6.

               Sunčevo zračenje

               6.1.1.7.

               Utjecaji kemikalija i čestica

               Utjecaj na opremu vozila i njegove funkcije koji stvaraju kemikalije i mali zrakom nošeni predmeti (npr. kolosiječni zastor)

               6.1.2.

               Aerodinamični učinci na vozila

               Aerodinamični učinci na opremu vozila i njegove funkcije

               6.1.2.1.

               Utjecaj bočnog vjetra

               Utjecaj bočnog vjetra na opremu vozila i njegove funkcije

               6.1.2.2.

               Najveće promjene tlaka u tunelima

               Utjecaj naglih promjena tlaka okoliša na opremu vozila i njegove funkcije

               6.2.

               Utjecaj vozila na okoliš

               6.2.1

               Ispuštanje kemikalija i čestica

               Granične vrijednosti za ispuštanje kemikalija i čestica iz vozila

               6.2.1.1.

               Ispuštanje iz nužnika

               Pražnjenje nužnika u vanjski okoliš

               6.2.1.2.

               Ispuštanje ispušnih plinova

               Ispuštanje ispušnih plinova u vanjski okoliš

               6.2.2.

               Granične vrijednosti za emisiju buke

               Granične vrijednosti za emisiju buke iz vozila u vanjski okoliš

               6.2.2.1.

               Utjecaj vanjske buke

               Utjecaj vanjske buke koju emitira vozilo na okoliš izvan željezničkog sustava

               6.2.2.2.

               Utjecaj stacionirane buke

               Utjecaj stacionirane buke na okoliš izvan željezničkog sustava

               6.2.2.3.

               Utjecaj buke pri polasku

               Utjecaj buke koju emitira vozilo pri polasku na okoliš izvan željezničkog sustava

               6.2.2.4.

               Utjecaj buke u vožnji

               Utjecaj buke koju stvara vozilo u vožnji na okoliš izvan željezničkog sustava

               6.2.3.

               Granične vrijednosti za utjecaj aerodinamičnog opterećenja

               Granične vrijednosti za utjecaj aerodinamičnog opterećenja koje stvara vozilo na druge dijelove željezničkog sustava i na okoliš

               6.2.3.1.

               Udarci tlaka prednjeg dijela vlaka

               Učinci udaraca tlaka koje stvara prednji dio vlaka na prugu

               6.2.3.2.

               Aerodinamični učinci na putnike/predmete na peronu

               Aerodinamično opterećenje putnika/materijala na peronima uključujući metode ocjenjivanja i operativne uvjete opterećenja

               6.2.3.3.

               Aerodinamični učinci na pružne radnike

               Aerodinamične smetnje koje imaju učinke na pružne radnike

               6.2.3.4.

               Podizanje kolosiječnog zastora i prenošenje na prostor u okolišu

               7.0.

               Zahtjevi za vanjska upozorenja, označavajuće funkcije i cjelovitost programske podrške

               Vanjska upozorenja, označavajuće funkcije i cjelovitost programske podrške, npr. sigurnosno relevantne funkcije s utjecajem na ponašanje vlaka uključujući sabirnicu vlaka

               7.1.

               Cjelovitost programske podrške koja se koristi za sigurnosno relevantne funkcije

               Npr. cjelovitost programske podrške za sabirnicu vlaka

               7.2.

               Vizualna i slušna identifikacija vlaka i funkcije upozorenja

               7.2.1.

               Označivanje vozila

               7.2.2.

               Vanjska svjetla

               7.2.2.1.

               Prednja svjetla

               7.2.2.2.

               Pozicijska svjetla

               7.2.2.3.

               Stražnja svjetla

               7.2.2.4.

               Prekidači za svjetla

               7.2.3.

               Sirena za upozorenje

               7.2.3.1.

               Tonovi sirene za upozorenje

               7.2.3.2.

               Razine zvučnog tlaka sirene za upozorenje

               Izvan upravljačnice — za unutarnje razine zvuka, vidjeti točku 9.2.1.2.

               7.2.3.3.

               Sirene za upozorenje, zaštita

               7.2.3.4.

               Sirene za upozorenje, upravljanje

               7.2.3.5.

               Potvrda razine zvučnog tlaka sirena za upozorenje

               7.2.4

               Konzole

               Npr. zahtjevi za stražnju signalizaciju: svjetla, zastavice itd.

               8.0

               Sustavi napajanja energijom i upravljački sustavi na vlaku

               Pogonski sustavi, sustavi napajanja i upravljanja te sučelje vozila s elektroenergetskom infrastrukturom te svi aspekti, elektromagnetska kompatibilnost

               8.1.

               Zahtjevi vezani uz učinkovitost vuče

               8.1.1.

               Preostalo ubrzanje pri najvećoj brzini

               8.1.2.

               Preostala sposobnost vuče u otežanim okolnostima

               8.1.3.

               Zahtjevi vezani uz adheziju pogonski kotač/tračnica

               8.2.

               Funkcionalne i tehničke specifikacije vezane uz sučelje između vozila i elektroenergetskog podsustava

               8.2.1.

               Funkcionalne i tehničke specifikacije vezane uz napajanje električnom energijom

               8.2.1.1.

               Napajanje električnom energijom

               8.2.1.2.

               Impedancija između oduzimača struje i kotača

               8.2.1.3.

               Napon i frekvencija nadzemne kontaktne mreže

               8.2.1.4.

               Rekuperacija energije

               8.2.1.5.

               Najveća potrošnja energije i struje iz kontaktne mreže

               Uključujući najveću potrošnju struje u stanju mirovanja

               8.2.1.6.

               Faktor snage

               8.2.1.7.

               Smetnje u energetskom sustavu

               8.2.1.7.1.

               Gornji harmonici i s tim povezani prenaponi u kontaktnoj mreži

               8.2.1.7.2.

               Učinci istosmjerne struje na izmjenične sustave napajanja

               8.2.1.8.

               Električna zaštita

               Npr. selektivnost zaštitne opreme na vlaku i zaštitnog sustava podstanica

               8.2.2.

               Funkcionalni i konstrukcijski parametri za pantografe

               8.2.2.1.

               Cjelokupna konstrukcija pantografa

               8.2.2.2.

               Geometrija glave pantografa

               8.2.2.3.

               Statična kontaktna sila pantografa

               8.2.2.4.

               Kontaktna sila pantografa (uključujući dinamično ponašanje i aerodinamične učinke)

               Uključujući kvalitetu oduzimanja struje

               8.2.2.5.

               Radni raspon pantografa

               8.2.2.6.

               Kapacitet struje

               8.2.2.7.

               Razmještaj pantografa

               8.2.2.8.

               Izolacija između pantografa i vozila

               8.2.2.9.

               Spuštanje pantografa

               8.2.2.10.

               Prolazak kroz sekcije za fazno razdvajanje

               8.2.2.11.

               Prolazak kroz sekcije za razdvajanje sustava

               8.2.3.

               Funkcionalni i konstrukcijski parametri klizača pantografa

               8.2.3.1.

               Geometrija klizača pantografa

               8.2.3.2.

               Materijal klizača pantografa

               8.2.3.3.

               Ocjenjivanje klizača pantografa

               8.2.3.4.

               Otkrivanje kidanja klizača pantografa

               8.2.3.5.

               Kapacitet struje

               8.3.

               Napajanje električnom energijom i sustav vuče

               8.3.1.

               Mjerenje potrošnje energije

               8.3.2.

               Konfiguracija glavnog strujnog kruga

               8.3.3.

               Sastavni dijelovi pod visokim naponom

               8.3.4.

               Uzemljenje

               8.4.

               Elektromagnetska kompatibilnost

               Elektromagnetska kompatibilnost između sustava za napajanje električnom energijom i upravljanje na vlaku i:

                           —

                           drugih dijelova sustava za napajanje električnom energijom i upravljanje na istom vozilu,

                           —

                           drugih vozila,

                           —

                           pružnog dijela željezničkog sustava,

                           —

                           vanjskog okoliša

               8.4.1.

               Elektromagnetska kompatibilnost između sustava za napajanje električnom energijom i upravljanje na vlaku

               Elektromagnetska kompatibilnost između dijelova sustava za napajanje električnom energijom i upravljanje na vlaku

               8.4.2.

               Elektromagnetska kompatibilnost sa signalno-sigurnosnom i telekomunikacijskom opremom

               Elektromagnetska kompatibilnost između sustava za napajanje električnom energijom i upravljanje na vlaku i pružnim dijelom signalno-sigurnosne i telekomunikacijske opreme

               8.4.3.

               Elektromagnetska kompatibilnost s drugim vozilima i pružnim dijelom željezničkog sustava

               Elektromagnetska kompatibilnost između sustava za napajanje električnom energijom i upravljanje na vlaku i drugih vozila i pružnih dijelova željezničkog sustava osim signalno-sigurnosne i telekomunikacijske opreme

               8.4.4.

               Elektromagnetska kompatibilnost s okolišem

               Elektromagnetska kompatibilnost između sustava za napajanje električnom energijom i upravljanje na vlaku i okoliša izvan željezničkog sustava (uključujući osobe u blizini ili na peronima, putnike, strojovođe, osoblje)

               8.5.

               Zaštita od električnih hazarda

               8.6.

               Zahtjevi vezani uz dizel i ostale termalne vučne sustave

               8.7.

               Sustavi koji zahtijevaju poseban nadzor i zaštitne mjere

               8.7.1.

               Spremnici i sustavi cjevovoda za zapaljive tekućine

               Posebni zahtjevi za spremnike i sustave cjevovoda za zapaljive tekućine (uključujući gorivo)

               8.7.2.

               Sustavi spremnika pod tlakom/opreme pod tlakom

               8.7.3.

               Parno postrojenje

               8.7.4

               Tehnički sustavi u potencijalno eksplozivnoj atmosferi

               Posebni zahtjevi za potencijalno eksplozivne atmosfere (npr. tekući plin, prirodni plin i sustavi koji se napajaju akumulatorom, uključujući zaštitu spremnika transformatora)

               8.7.5.

               Ionizacijski detektori

               8.7.6.

               Sustavi hidrauličkog/pneumatskog napajanja i upravljanja

               Funkcionalne i tehničke specifikacije, npr. napajanje energijom pod tlakom, kapacitet, vrsta, raspon temperatura, sušači zraka (stupovi), indikatori točke kondenzacije, izolacija, značajke usisa zraka, oznake kvara itd.

               9.0.

               Oprema za osoblje, sučelja i okoliš

               Oprema na vlaku, sučelja, uvjeti rada i okolina za osoblje (uključujući upravljačnicu i sučelja strojovođa/vlak)

               9.1.

               Konstrukcija upravljačnice

               9.1.1.

               Konstrukcija upravljačnice

               9.1.1.1.

               Unutarnji raspored

               Npr. dostupnost prostora, raspored upravljačnice i ergonomski zahtjevi

               9.1.1.2.

               Ergonomija upravljačke ploče

               9.1.1.3.

               Strojovođino sjedalo

               9.1.1.4.

               Sredstva kojima se strojovođa služi za razmjenu dokumenata

               9.1.1.5.

               Druga oprema koja služi za upravljanje vlakom

               9.1.2.

               Pristup upravljačnici

               9.1.2.1.

               Pristup, izlaz i vrata

               9.1.2.2.

               Izlazi za opasnost iz upravljačnice

               9.1.3.

               Prednje staklo upravljačnice

               9.1.3.1.

               Mehaničke značajke

               9.1.3.2.

               Optičke značajke

               9.1.3.3.

               Oprema

               Npr. odleđivanje, odmagljivanje, oprema za vanjsko čišćenje itd.

               9.1.3.4.

               Prednja vidljivost

               9.2.

               Uvjeti rada

               9.2.1.

               Uvjeti okoliša

               9.2.1.1.

               Grijanje, prozračivanje i klimatizacijski sustav u upravljačnici

               9.2.1.2.

               Buka u upravljačnici

               Uključujući jačinu sirene u upravljačnici

               9.2.1.3.

               Rasvjeta u upravljačnici

               9.2.2.

               Ostalo

               9.3.

               Sučelje strojovođa/vlak

               Oprema u upravljačnici za nadzor i upravljanje sigurnim radom vlaka

               9.3.1.

               Sučelje strojovođa/vlak

               9.3.1.1.

               Oznaka brzine

               Bilježene brzine obuhvaćeno u točci 9.6.

               9.3.1.2.

               Prikazi i ekrani za strojovođu

               9.3.1.3.

               Upravljački elementi i indikatori

               9.3.2.

               Nadzor strojovođe

               Funkcija nadzora aktivnosti strojovođe npr. kontrola budnosti

               9.3.3.

               Stražnji i bočni pregled

               9.4.

               Označivanje i natpisi u upravljačnici

               Statični prikaz osnovnih podataka za strojovođu

               9.5.

               Oprema i drugi sadržaji za osoblje vlaka

               9.5.1.

               Sadržaji za osoblje vlaka

               9.5.1.1.

               Pristup osoblju za priključivanje/odvajanje vlaka

               9.5.1.2.

               Vanjske stepenice i rukohvati za manevarsko osoblje

               9.5.1.3.

               Spremišta koje koristi osoblje vlaka

               9.5.1.4.

               Ostali sadržaji

               9.5.2.

               Vrata za ukrcaj robe i osoblja

               Vrata opremljena sigurnosnim uređajem koje može otvoriti isključivo osoblje uključujući poslužitelje

               9.5.3.

               Alati na vlaku i prijenosna oprema

               Npr. oprema potrebna strojovođi ili osoblju u slučaju opasnosti

               9.5.4.

               Sustav slušne komunikacije

               Npr. za komunikaciju između:

                           —

                           osoblja vlaka,

                           —

                           osoblja vlaka i osoba unutar/izvan vlaka

               9.6.

               Uređaj za snimanje

               U svrhu nadzora ponašanja strojovođe i vlaka

               9.8.

               Funkcija daljinskog upravljanja

               10.

               Protupožarna zaštita i evakuacija

               10.1.

               Protupožarna zaštita

               10.1.1.

               Koncept protupožarne zaštite

               10.1.1.1.

               Klasifikacija vozila/kategorije požara

               10.1.2.

               Mjere protupožarne zaštite

               10.1.2.1.

               Opće zaštitne mjere za vozila

               10.1.2.2.

               Mjere protupožarne zaštite za posebne vrste vozila

               Npr. zahtjevi za teretne vlakove ili putničke vlakove vezano uz radnu sposobnost, zaštitu strojovođe itd.

               10.1.2.3.

               Zaštita upravljačnice

               10.1.2.4.

               Protupožarne pregrade

               10.1.2.5.

               Svojstva materijala

               10.1.2.6.

               Detektori požara

               10.1.2.7.

               Oprema za gašenje požara

               10.2.

               Slučaj opasnosti

               10.2.1.

               Izlazi za putnike u slučaju opasnosti

               10.2.2.

               Obavješćivanje, oprema i pristup službi za spašavanje

               10.2.3.

               Alarm u slučaju opasnosti za putnike

               10.2.4.

               Rasvjeta u slučaju opasnosti

               10.3.

               Dodatne mjere

               11.

               Servisiranje

               Oprema i sučelja za servisiranje na vlaku

               11.1.

               Oprema za čišćenje vlaka

               11.1.1.

               Oprema za vanjsko čišćenje vlaka

               Npr. vanjsko čišćenje pomoću postrojenja za pranje

               11.1.2.

               Unutarnje čišćenje vlaka

               11.2.

               Oprema za opskrbu gorivom

               11.2.1.

               Sustavi za odlaganje otpadnih voda

               Uključujući sučelje sa sustavom za pražnjenje nužnika

               11.2.2.

               Sustav za opskrbu vodom

               Sukladnost sa sanitarnim propisima

               11.2.3.

               Ostali uređaji za opskrbu

               Npr. posebni zahtjevi za garažiranje vlakova

               11.2.4.

               Sučelje opreme za opskrbu gorivom s neelektričnim željezničkim vozilima

               Npr. mlaznice koje se koriste za dizel goriva

               12.0.

               Prometno-upravljačka i signalno-sigurnosna oprema na vlaku

               Sva oprema na vlaku potrebna za osiguranje sigurnosti te za upravljanje i nadzor prometa vlakova koji imaju odobrenje za uporabu na mreži i njihovi učinci na pružni dio željezničkog sustava

               12.1.

               Radiosustav na vlaku

               12.1.1.

               Radiosustav koji nije GSM-R

               12.1.2.

               Radiosustav u skladu s GSM-R-om

               12.1.2.1.

               Tekstualne poruke

               Posebni zahtjevi za tekstualne poruke (npr. u slučaju opasnosti)

               12.1.2.2.

               Prosljeđivanje poziva

               Zahtjevi i uvjeti u vezi s prosljeđivanjem poziva

               12.1.2.3.

               Grupni pozivi

               Zahtjevi i uvjeti u vezi s grupnim pozivima

               12.1.2.4.

               Zahtjevi vezani uz radiodispečerski sustav

               Npr. ostali obvezni nacionalni zahtjevi vezani uz radiodispečerski sustav koji nisu propisani kao obvezni u sklopu TSI-ja

               12.1.2.5.

               Vanjski izbor mreže

               12.1.2.6.

               Opće funkcije vezane uz radiovezu

               Npr. ostale obvezne nacionalne funkcije vezane uz radiovezu koje nisu propisane kao obvezne u sklopu TSI-ja

               12.1.2.7.

               Funkcija sučelja čovjek/stroj glavnog kontrolera

               Zahtjevi koji se prenose sa funkcije sučelja čovjek/stroj glavnog kontrolera na radiouređaj u upravljačnici

               12.1.2.8.

               Korištenje ručnog prijenosnog uređaja kao mobilnog radiouređaja

               Kao primarni ili rezervni radiosustav

               12.1.2.9.

               Kapacitet GSMR-a na vlaku

               Npr. zahtjevi u pogledu prijenosa grupe podataka (paketa)

               12.1.2.10.

               Sučelje GSM-R-a i ETCS-a

               Npr. sinkronizacija identifikacije vlaka

               12.1.2.11.

               Međusobno povezivanje i roaming između GSM-R mreža

               Na snazi do objave novog Eirene cilja tijekom 2010.

               12.1.2.12.

               Prelazak granice

               Na snazi do objave novog Eirene cilja tijekom 2010.

               12.1.2.13.

               GPRS i ASCI

               Obuhvaćen zahtjevom za izmjenu. Ne očekuju se nacionalna pravila.

               12.1.2.14.

               Sučelje između opreme za sigurnost vozila, uređaja za kontrolu budnosti i GSM sklopa na vlaku

               Na snazi do objave novog Eirene cilja tijekom 2010.

               12.1.2.15.

               Ispitne specifikacije za GSM-R mobilnu opremu

               Biti će zatvoreno s dodacima Eirene specifikacija

               12.1.2.16.

               Izravni/automatski odabir mreže

               12.1.2.17.

               Prijava i odjava

               12.1.2.18.

               Upravljanje verzijom GSM-R-a

               Nije više otvorena točka - obuhvaćeno postupkom agencije - biti će uklonjen iz otvorenih točaka TSI-ja. Ne očekuju se nacionalna pravila.

               12.2.

               Signalno-sigurnosna oprema na vlaku

               12.2.1.

               Nacionalni signalno-sigurnosni sustav na vlaku

               Sustav upravljanja i upozorenja uključujući, npr. „automatski pružni blok APB” i drugi nacionalni zahtjevi za zaštitu vlaka

               12.2.2.

               Sukladnost signalno-sigurnosnog sustava s ostatkom vlaka

               Sukladnost signalno-sigurnosne opreme na vlaku s ostalim sustavima na vlaku, npr. kočnice, vuča itd.

               12.2.3.

               Sukladnost željezničkih vozila s pružnom opremom

               Sukladnost s npr. uređajima za detekciju vlaka na pruzi ili detektorima pregrijanosti osovinskih ležajeva, za elektromagnetsku kompatibilnost vidjeti točku 8.4.2.

               12.2.3.1.

               Odnos između osovinskog razmaka i promjera kotača

               12.2.3.2.

               Prostor bez metala oko kotača

               12.2.3.3.

               Metalna masa vozila

               12.2.4.

               ETCS sustav u upravljačnici

               12.2.4.1.

               Uspostava spremnosti za vožnju (awakening)

               Rješava se u Baseline 3.

               12.2.4.2.

               Kategorije vlaka

               Rješava se u Baseline 3.

               12.2.4.3.

               Zahtjevi vezani uz radnu sposobnost GSM-R opreme na vlaku u pogledu kvalitete usluge

               Kvaliteta GSM-R usluge potrebna za ETCS

               12.2.4.4.

               Uporaba ETCS razina

               Zahtjevi za uporabu ETCS razina koji pored TSI-a utječu na odobrenje vozila

               12.2.4.5.

               ETCS zahtjevi kada se vozilom upravlja izvan upravljačnice

               Zahtjevi za upravljanje vozilom izvan upravljačnice koji nisu obuhvaćeni TSI-jem ili oni koji su u suprotnosti s TSI-jevima, npr. radiovezom kod manevriranja

               12.2.4.6.

               Funkcionalnost željezničko-cestovnih prijelaza

               Rješava se u Baseline 3.

               12.2.4.7.

               Sigurnosna ograničenja kočenja

               Rješava se u Baseline 3.

               12.2.4.8.

               Pouzdanost - raspoloživost - sigurnosni zahtjevi

               Rješava se revizijom TSI-ja

               12.2.4.9.

               Oznake

               Zahtjevi za vozilo s ciljem osiguranja vidljivosti oznaka (npr. opseg svjetlosnog snopa prednjeg svjetla, vidljivost iz upravljačnice) djelomično riješeni u 2.3.0d, u potpunosti se rješavaju u Baseline 3.

               12.2.4.10.

               Ergonomski aspekt DMI-ja

               Rješava se u Baseline 3.

               12.2.4.11.

               ETCS vrijednosti varijabli nadziranih izvan UNISIG-a - priručnik

               Rješava se u Baseline 3.

               12.2.4.12.

               Zahtjevi vezani uz KM sukladnost

               Rješava se u Baseline 3.

               12.2.4.13.

               Zahtjevi za prethodnu ugradnju ETCS opreme na vlak

               Nisu više otvorena točka - obuhvaćeni u poglavlju 7. koje je utvrdio RISC iz ožujka 2009. - bit će uklonjeni iz sljedeće verzije TSI-ja. Ne očekuju se nacionalna pravila.

               12.2.4.14

               Upravljanje ETCS verzijom

               Nije više otvorena točka - obuhvaćeno postupkom agencije - bit će uklonjeno iz otvorenih točaka u TSI-ju. Ne očekuju se nacionalna pravila.

               12.2.4.15.

               Specifikacija ETCS varijabli

               Rješava se u Baseline 3.

               12.2.4.16.

               Sučelje RBC — RBC

               Obuhvatit će ga 2.3.0d, ispitne specifikacije bit će preporučene u RISC, lipanj 2009.

               12.2.4.17.

               Dodatni zahtjevi za lokomotive i motorne vlakove

               12.2.4.18.

               Funkcionalnost i sučelje između sustava zaštite osoblja i signalno-sigurnosnog sustava

               Rješava se u Baseline 3.

               12.2.4.19.

               Sučelje s radnom kočnicom

               Rješava se u reviziji TSI-ja prometno-upravljačkog i signalno-sigurnosnog podsustava

               13.

               Posebni operativni zahtjevi

               Posebni operativni zahtjevi za vozila (uključujući otežane situacije, izvlačenje vozila itd.)

               13.1.

               Posebni dijelovi koji se ugrađuju u vlak

               13.2.

               Zdravlje i sigurnost na radu

               13.3.

               Dijagram podizanja i upute za spašavanje

               Spašavanje, podizanje i vraćanje na tračnice

               14.

               Pitanja vezana uz prijevoz robe

               Zahtjevi vezani uz prijevoz robe i okoliš (posebno zahtijevani za opasne tvari)

               14.1.

               Ograničenja vezana uz konstrukciju, djelovanje i održavanje u pogledu prijevoza opasnih tvari

               Npr. zahtjevi koji proizlaze iz RID-a, nacionalnih pravila ili drugih propisa za prijevoz opasnih tvari

               14.2.

               Posebna oprema za prijevoz robe

               14.3.

               Vrata i oprema za utovar